SOCIEDAD - MARKACHIRINAKTUQITA
San Gabriel radio: 59 maranak aymar aru ch’amañchasina
Publicado el 19/03/2014
Phisqha tunka llätunkani maranakaxiw utt’asitapat
jichhakamaxa: aymar aru ch’amañchasina, aymar saräwi thurunchasina ukjamaraki
markachirinakarus p’arxtayasa.
Condecoración a RSG
San Gabriel radiox phisqha tunka llätunkani maranakaw aymar arusa
sapürunjam wayratuqi juk’ampi ch’amañchaski may maya chiqawjanakar purt’asina.
Jichhax yamakis internettuqiw uraqpachan ist’atäxi.
Urup amtaskipanx walja jilat kullakanakaw San Gabriel radio-tuqir
purt’aniwyapxi ukjamat q’ayacht’añataki ukakikparaki ch’amañcht’añatakisa,
radiox wali qamasampi nayraqatar sarantaskakiñapataki. Ukampis instituciones
uksat yaqhip irpirinakax purt’aniwyapxarakiwa.
Jayllintir tamanaka ukjamaraki markachirinaka
Jayllintir tamanakas purt’aniwyapxarakiwa: Jach’a Mallku, Ancestro, Taquipayas,
Kollamarka, Miguel OrÃas yaqhanakampi; jupanakax taqi chuymaw phusantt’awayapxi,
jayllintt’awayapxarakisa, markachirinakarus chuyms qhanartt’ayasina. Ukataw sapa
mara tunka phisqhani uru achuqa phaxsinx radion utt’asitapat amtt’asita. Ukampis
walja mara irnaqirinakarux mä condecoración luqtt’awyapxi.
Chapar aru arst'aski
Condecoración katuqiri
Condecoración katuqiri
Jichhakamax wali aski amtanakampiw radiox sarantaski: 2011 maranx pä tunka payani uru taypi sata phaxsinx página web radio San
Gabriel ukaw ch’allxatt’asiwayi (www.radiosangabriel.org.bo) ukjamat aymar
arusax uraqpachan ist’ataxañapataki; 2013 maransti FM San Gabriel 98.2 ukarakiw
ch’allxatt’asiwayi.
San Gabriel radiox jichhas, jutïrinakans aymar aru, aymar saräwi ch’amañchaskakiniwa
ukjamat wawanakaru, wayna tawaqunakaru p’arxtayañataki jupanakax jan markapata,
arupata, saräwipat armasipxañapataki.
¡Jallälla San Gabriel
radio!
Por: G. Salgado
ayr_Latn ayr_Latn spa_Latn ayr_Latn ayr_Latn ayr_Latn lmo_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn cat_Latn cat_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn scn_Latn eng_Latn glg_Latn